Ondrej Rigo

Ondrej Rigo (17. joulukuuta 1955 Modra – 14. kesäkuuta 2022 Trenčín) oli slovakialainen sarjamurhaaja.Ivan Vilček, Sériový vrah a nekrofil Ondrej Rigo zemřel ve vězení ve věku 66 let Novinky.cz 16.6.2022, viitattu 28.9.2023

Rigo joutui 14-vuotiaana uudelleenkouluttavaan laitokseen ja myöhemmin sisarustensa kanssa orpokotiin. Vuosina 1990–1992 hän teki hyökkäyksiä pääasiallisesti iäkkäämpien, yksinäisten naisten kimppuun lähinnä Bratislavassa, mutta myös Münchenissä ja Amsterdamissa. Rigo murtautui uhriensa asuntoihin ikkunoista ja surmasi nukkuvia päähän kohdistuneilla iskuilla. Hän oli nekrofiili, joka yhtyi surmaamiensa uhrien ruumiisiin. Rigo pidätettiin joitain tunteja viimeiseksi jääneen murhansa jälkeen. Rigo ei koskaan tunnustanut tekoja DNA-näytteestä ja muusta sitovasta todistusaineistosta huolimatta. Hän sai elinkautisen vankeustuomion kahdeksan naisen ja yhden alaikäisen pojan murhista.

Vietettyään vangittuna 25 vuotta Rigo haki armahdusta vuonna 2018 terveyssyistä, mutta oikeus vastasi kieltävästi. Hän kärsi sydänongelmista ja kuoli vankilan sairaalassaInfamous serial killer Ondrej Rigo dies aged 66 in prison hospital Visegrad Group 16.6.2022, viitattu 28.9.2023 kesäkuussa 2022.

 Lähteet 

Luokka:Slovakialaiset murhaajat
Luokka:Sarjamurhaajat
Luokka:Elinkautisvangit
Luokka:Nekrofiilit
Luokka:Vuonna 1955 syntyneet
Luokka:Vuonna 2022 kuolleet